Gruer-saken (TV-film)

Gruer-saken er en norsk TV-film, regissert av Janken Varden. Han bearbeidet Arild Kolstads roman med samme navn fra 1974 for fjernsyn og skrev dreiebok i samarbeid med Knut Einar Hansen og Per Moen. Gruer-saken ble sendt i Fjernsynsteatret 15. februar 1977.

Handling 
Gruer-saken har blitt kalt «en sosialpolitisk roman med kriminalfortellingens spenningselementer». Helge Gruer våkner i bakrus og oppdager at han trolig har drept et menneske, sin eks-hustru. Han var beruset da mordet fant sted og hadde intet motiv for å drepe. Han blir mistenkt for mord og fengsles. Den unge juristen, Knut Brekke, blir mannens forsvarer. Som sin klient kommer også han fra arbeiderklassen. Via studier og giftemål har Brekke skiftet miljø. Gruer-saken konfronterer juristen med hans opprinnelige miljø. Brekke leter etter beviser for Gruers skyld/uskyld. Han treffer mennesker som muligens kan hjelpe ham med å oppklare mordet. Brekke får glimt inn i deres liv og skjebne. Han begynner å oppleve dem som mennesker og ikke bare som oppklaringsspill.

Rolleliste 
Frank Iversen - Helge Gruer
Erik Hivju - Knut Brekke
Ane Hoel - Kjersti Brekke
Elsa Lystad - Hanna Svendsen
Nils Ole Oftebro - Arvid Svendsen
Elna Hallenberg Næss - Fru Karlsen
Roy Bjørnstad - John Karlsen
Grete Nordrå - Fru Gruer
Per Christensen - Advokat Krogh
Tordis Maurstad - Fru Hiort
Ragnhild Michelsen - Knuts mor
Marit Grønhaug - Tove
Nøste Schwab - Kjerstis mor
Frank Robert - Kjerstis far
Karin Haugen - Frk. Pedersen
Karen Randers-Pehrson - Fru Krogh
Julie Øksnes - Stuepike

Referanser

Eksterne lenker 

TV-produksjoner på NRK
Enkeltproduksjoner av Fjernsynsteatret